Echipa de investigații de la Pentagon, despre atacul asupra petrolierului de pe Mercer Street: "Toate dovezile indică Iranul".
O echipă de experți ai Departamentului American al Apărării a concluzionat că în spatele atacului de pe nava comercială Mercer Street a stat Iranul. Într-o declarație transmisă în cursul zilei de vineri, experții au notat că nava din largul coastei Omanului a fost ținta unui vehicul aerian fără pilot "încărcat cu explozibil de tip militar". "Toate dovezile disponibile indică în mod clar Iranul", se arată în declarație.
O echipă de experți din Departamentul American al Apărării a ajuns la concluzia că drona din spatele atacului mortal asupra navei comerciale Mercer Street a fost produsă în Iran, a anunțat vineri Comandamentul Central al SUA într-un comunicat, relatează CNN.În comunicat se precizează că echipa de investigație a constatat că nava din largul coastei Omanului a fost ținta, la 30 iulie, a unui vehicul aerian fără pilot (UAV) "încărcat cu un explozibil de tip militar".Atacul a provocat moartea a două persoane aflate la bordul navei."Utilizarea de UAV-uri kamikaze de atac unidirecțional proiectate și produse de iranieni este o tendință în creștere în regiune", se arată într-un raport."Acestea sunt utilizate în mod activ de Iran și de reprezentanții săi împotriva forțelor coaliției din regiune, pentru a include ținte din Arabia Saudită și Irak".Ancheta a constatat că nava a fost ținta altor două atacuri nereușite ale UAV-urilor pe 29 iulie.Într-o declarație CENTCOM se precizează că, după ce s-a derulat analiza la fața locului, "o parte din material a fost transferată către Flota a Cincea a Marinei Statelor Unite, ulterior, către un laborator național american cu scopul de a fi testate suplimentar".Constatările au fost publicate de către Pentagon după o declarație a miniștrilor de Externe G7 care au acuzat Iranul pentru atac."Toate dovezile disponibile indică în mod clar Iranul. Nu există nicio justificare pentru acest atac", se arată în declarația de vineri.